logo-01a-boja

**PRIPREMA IZVOZA**

**(Program kreditiranja pripreme i naplate izvoznih poslova)**

1. **Krajnji korisnici kredita**
   * **trgovačka društva, obrtnici**
   * **zadruge**
2. **Namjena kredita**

|  |  |
| --- | --- |
| Obrtna sredstva: | * priprema proizvodnje za izvoz, * izvoz roba, * cjelokupni ciklus od pripreme izvoza do naplate izvoznih poslova. |

1. **Način kreditiranja**

* putem poslovnih banaka

1. **Iznos kredita i rok otplate**

|  |  |
| --- | --- |
| **Iznos kredita** | * nije ograničen, a ovisi o mišljenju poslovne banke, kreditnoj sposobnosti krajnjeg korisnika kredita, proračunu potrebnih obrtnih sredstava, ostvarenoj visini izvoznih poslova te vrsti i kvaliteti ponuđenih instrumenata osiguranja. * kredit se odobrava u kunama |
| **Rok otplate** | do godine dana od datuma kad je kredit raspoloživ za korištenje s jednokratnim dospijećem, uz šestomjesečno usklađenje razine kredita u otplati |

1. **Kamata za krajnje korisnike**

Kamatna stopa za krajnjeg korisnika kredita se utvrđuje na temelju osnovne stope i marže koja se utvrđuje ovisno o kreditnom rangu krajnjeg korisnika kredita i ponuđenim instrumentima osiguranja. Osnovnu stopu utvrđuje Agencija za zaštitu tržišnog natjecanja.

Visina nominalne kamatne stope prema kreditnom rangu i ponuđenim instrumentima osiguranja (kolateralizaciji) bila bi kako slijedi:

**VISINA KAMATNIH STOPA PO PROGRAMU „PRIPREMA IZVOZA“**

|  |  |  |  |
| --- | --- | --- | --- |
| **Visina kamatne stope za krajnjeg korisnika kredita\*** | | | |
| **Kreditni rang** | **Kolateralizacija (osiguranje)** | | |
| Visoka | Normalna | Niska |
| Jak (AAA-A) | 4,0% | 4,0% | 4,0% |
| Dobar (BBB) | 4,0% | 4,0% | 4,0% |
| Zadovoljavajući (BB) | 4,0% | 4,0% | 5,4% |
| Slab (B) | 4,0% | 5,4% | 7,8% |
| Loš / financijske teškoće  (CCC i niže) | 5,4% | 7,8% | 11,0% |

\*efektivna kamatna stopa kreće se u rasponu od 5,13% do 12,57% godišnje

1. **Naknada za obradu zahtjeva**

**1,0%** jednokratno na iznos odobrenog kredita.

Za obnavljanje kredita na rok kraći od godinu naknade iznose:

1. 0,25% jednokratno na iznos odobrenog (obnovljenog) kredita za produženja na rok do tri mjeseca,
2. 0,5% jednokratno na iznos odobrenog (obnovljenog) kredita za produženja na rok do šest mjeseci,
3. 0,75% jednokratno na iznos odobrenog (obnovljenog) kredita za produženja na rok do devet mjeseci
4. **Naknada za rezervaciju sredstava**

**0,25%** godišnje na neiskorišteni iznos kredita, počevši od datuma od kojeg poslovna banka može početi koristiti kredit.

1. **Osiguranje**

HBOR prihvaća:

* mjenice i zadužnice,
* zalog ili fiducijarni prijenos vlasništva na imovini uz policu osiguranja imovine

vinkuliranu u korist HBOR-a,

* bankarska jamstva i
* druge uobičajene instrumente osiguranja u bankarskom poslovanju.

Krajnji korisnik dogovara instrumente osiguranja s poslovnom bankom.

1. **Pravdanje stanja kredita**

**Nakon 6 mjeseci** od datuma kada je kredit raspoloživ za korištenje ili kraće ukoliko je kredit odobren na kraći rok od godinu dana, sukladno dinamici koja će biti definirana ugovorom o kreditu. Pravdanje se vrši novim ugovorom, narudžbom, pismom namjere za konkretan izvozni posao

1. **Pravdanje namjenskog korištenja**

Jednom godišnje dostavom carinskih deklaracija poslovnoj banci ili sukladno ugovoru o kreditu kada se kredit odobrava na rok kraći od godinu dana.

1. **Produžetak ugovora**

Za **jednu godinu** ili kraće na temelju zahtjeva banke (izvoznika), a ovisno o odluci nadležnog tijela HBOR-a, zaključit će se dodatak postojećeg ugovora. Ako poslovna banka podnosi zahtjev za produžetak ugovora podnosi ga na temelju zahtjeva izvoznika uz obrazloženje i to najkasnije 15 radnih dana prije dospijeća kredita. Poslovna banka naplaćuje krajnjem korisniku naknadu od najviše 1,0% na iznos obnovljenog okvira.

1. **Poslovne banke uključene u suradnju po Programu**:

|  |  |
| --- | --- |
| 1. Banco Popolare Croatia d.d., Zagreb 2. Banka Kovanica d.d., Varaždin 3. BKS Bank d.d., Rijeka 4. Centar banka d.d., Zagreb 5. Croatia banka d.d., Zagreb 6. Erste & Steiermärkische bank d.d., Rijeka 7. Hrvatska poštanska banka d.d., Zagreb 8. Hypo Alpe-Adria-Bank d.d., Zagreb 9. Imex banka d.d., Split 10. Istarska kreditna banka Umag d.d., Umag 11. Jadranska banka d.d., Šibenik 12. Kreditna banka Zagreb d.d., Zagreb | 1. OTP banka Hrvatska d.d., Zadar 2. Partner banka d.d., Zagreb 3. Podravska banka d.d., Koprivnica 4. Privredna banka Zagreb d.d., Zagreb 5. Raiffeisenbank Austria d.d. Zagreb 6. Samoborska banka d.d., Samobor 7. Sberbank d.d., Zagreb 8. Slatinska banka d.d., Slatina 9. Societe Generale – Splitska banka d.d., Split 10. Vaba d.d. banka Varaždin 11. Veneto banka d.d., Zagreb 12. Zagrebačka banka d.d., Zagreb |

**Detaljnije informacije možete naći u cjelovitom tekstu programa ili na:**

HBOR

Strossmayerov trg 9,10000 Zagreb

broj telefona: 01 / 4591 535, 01 / 4597 814

e-mail adresa: izvoz@hbor.hr